**KAPOSVÁR MEGYEI JOGÚ VÁROS**

**JEGYZŐJE**

 1. változat

**E L Ő T E R J E S Z T É S**

**a fizetőparkolók üzemeltetéséről szóló 58/2010. (XI.17.) önkormányzati rendelet módosításáról**

Magyarország Kormánya a Jedlik Ányos Tervhez kapcsolódóan jóváhagyta a Jedlik Cselekvési Tervet, melynek első lépése volt, hogy 2015. július 1. napjával a magyar szabályozási tervben is bevezetésre került a környezetkímélő gépjármű fogalma, mely gépjárművek zöld alapszínnel ellátott forgalmi rendszámtáblát igényelhetnek. A cél, hogy 2020-ig Magyarországon a forgalomban lévő járművek 1,5%-a elektromos autó legyen.

Kaposvár Város is elkötelezett a klímavédelem és környezettudatosság mellett, ezért javasolom, hogy a város egész területén tegyük díjmentessé a zöld alapszínnel ellátott forgalmi rendszámmal rendelkező környezetkímélő gépkocsik várakozását.

Célunk, hogy Kaposvár városban is nagyobb arányban terjedjenek el a környezetkímélő gépjárművek, csökkentve ezzel a város környezeti terhelését.

Kérem, a Tisztelt Közgyűlést, hogy az előterjesztést tárgyalja meg és a rendeletmódosítást fogadja el.

**Kaposvár, 2016. január 22.**

##  dr. Csillag Gábor

 jegyző

**Kaposvár Megyei Jogú Város Önkormányzatának**

**.…/2016.(…….)**

**önkormányzati rendelete**

**a fizetőparkolók üzemeltetéséről szóló 58/2010.(XI.17.) önkormányzati rendelet módosításáról**

Kaposvár Megyei Jogú Város Közgyűlése a közúti közlekedésről szóló 1988. évi I. törvény 15/A. § (1) bekezdésében és a 48. § (5) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13.§ (1) bekezdése 2. pontjában meghatározott feladatkörében eljárva a következőket rendeli el:

1. **§**

A fizetőparkolók üzemeltetéséről szóló 58/2010. (XI.17.) önkormányzati rendelet (a továbbiakban: R.) 11. § - a az alábbi bekezdéssel egészül ki:

„(5) A Polgármester írásbeli kérelemre a zöld alapszínnel ellátott forgalmi rendszámmal rendelkező környezetkímélő gépkocsik számára az általános szabályok szerint a 14.§ -ban foglaltak szerint megújítandó, a Kontrássy közi parkolóház és a III. övezeti mélyparkoló kivételével a város minden fizetőparkolójába érvényes díjmentes parkolási jogosultságot adhat.

1. **§**

A R. 14. § (1) bekezdése helyébe a következő rendelkezés lép:

„ 14. § (1) A 11.§ (1)-(3) és (5) bekezdései alapján a díjmentes parkolásra jogosultak e jogosultságukat regisztrációs díj megfizetése ellenében gyakorolhatják.”

**3. §**

Ez a rendelet 2016. március 1-jén lép hatályba.

Kaposvár, 2016.február 25.

**Szita Károly dr. Csillag Gábor**

 polgármester jegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |
| --- | --- |
| **Rendelet-tervezet címe:** | **Előterjesztés a fizetőparkolók üzemeltetéséről szóló 58/2010. (XI.17.) önkormányzati rendelet módosításáról** |
| **Rendelet-tervezet valamennyi jelentős hatása, különösen** |
| Társadalmi, gazdasági hatás: | Költségvetési hatás: | Környezeti, egészségügyikövetkezmények: | Adminisztratív terheket befolyásoló hatás: | Egyéb hatás: |
| A környezettudatos életmódra nevelést segíti elő. | nincs | A szennyező anyag kibocsátás csökkenésének köszönhetően Kaposvár város környezetterhelése csökkenA szennyezőanyag kibocsátás csökkenése miatt a légzőszervi megbetegedések száma csökken. | nincs | nincs |
| **A rendelet megalkotása szükséges, mert: a Jat. szabályainak való megfelelés a cél** |
| **A rendelet megalkotásának elmaradása esetén várható következmények: a környezettudatos életmódra nevelést akadályozná** |
| **A rendelet alkalmazásához szükséges feltételek:** |
| Személyi: | Szervezeti: | Tárgyi: | Pénzügyi: |
| nem igényel | nincs | nincs | nincs |